VIDEO EXCLUSIV Arbitrul acuzat de Mihai Răduț recunoaște: "Da, bă, sunt șmecher! E posibil să-i fi zis așa"
În noiembrie 2016, după un meci Poli Iași - Pandurii Târgu Jiu 1-0, Mihai Răduț, mijlocașul oaspeților, îl acuza pe Marius Avram că i-a vorbit nepoliticos în momentul în care a cerut explicații pentru un cartonaș galben primit.
Reacția lui Marius Avram după acuzațiile lui Mihai Răduț din 2015
"Îmi pare rău că am luat galben și sunt suspendat pentru meciul următor. Țin să menționez că i-am strigat unui coechipier să facă pressing la o fază, iar domnul arbitru mi-a dat galben. A zis că e pentru proteste și că el e șmecher și face ce vrea pe teren. I-am spus să îmi explice de ce mi-a dat galben, pentru că nu a fost nici un reproș. Mi-a spus că el e șmecher și să nu mai comentăm noi atât", spunea la acea vreme Mihai Răduț, acum jucător la FC Voluntari.
Opt ani și jumătate mai târziu, Marius Avram, retras între timp din arbitraj, spune că "e posibil" ca declarația lui Mihai Răduț de la acea vreme să fie adevărată, însă fostul central subliniază că reacțiile exagerate la adresa jucătorilor nu îi stăteau în caracter.
"Au fost multe lucruri pe care jucătorii le-au zis după meci. (n.r - Întrebat dacă i-a spus așa lui Răduț) E posibil! (n.r - râde). Eu vorbeam frumos, n-am avut reclamații că le-am vorbit urât în toată cariera mea, dar e posibil să mă fi enervat și eu și să răbufnesc: 'Da, bă, sunt șmecher!'.
Ăsta e maximul răutății din partea mea. E posibil să-mi fi vorbit el urât, să zică: 'De ce n-ai dat, bă, penalty?', iar eu să zic: 'De șmecher!'", a spus Marius Avram, la emisiunea Arena Sport.ro, moderată de Cătălin Oprișan.
Marius Avram, la Arena Sport.ro (emisiunea completă)
Urmăriți SPORT.RO și pe Google News